2




Халықтың санитариялық-
эпидемиологиялық
саламаттығы саласындағы
тергеп-тексеру жүргізу
қағидаларына 7-қосымша


Тергеп-тексеру жүргізу нәтижелері туралы ақпарат


1. Тергеп-тексеру жүргізудің негізі – 31.08.2026 ж. «сол жақтағы птерегоидты мандибулярлық кеңістіктің абсцессі» диагнозымен №8/2 келіп түскен шұғыл хабархат бойынша.

2. Тергеп-тексеру жүргізетін бақылау және қадағалау органы – Алматы қаласының Алмалы ауданы санитариялық-эпидемиологиялық бақылау басқармасы.

3. Тартылған сарапшылар (деректерді пайдалануға келісім) – талап етілмейді.

4. Тергеп-тексеру жүргізу мерзімі - 02.09.2026 ж. бастап 01.10.2026 ж. дейін.

5. Тергеп-тексеру жүргізілген жеке және (немесе) заңды тұлғалар –  «Dr Ibraimov» ЖШС стоматологиясы.

6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының себептері мен сипаты - халықтың санитариялық-эпидемиологиялық саламаттылығы саласындағы талаптардың бұзылушылығы анықталды. Тергеу барысында келесі бұзушылықтар анықталды: стоматологиялық кабинеттердің жұмыс беткейлерін дезинфекциялаудың тиісті тиімділігі қамтамасыз етілмеген, бұл шайындыларды микробиологиялық зерттеу нәтижелерімен расталады. «Ұлттық сараптама орталығы» ШЖҚ РМК филиалының маманы 10.09.2026 жылғы №2260002188759759 микробиологиялық зерттеу хаттамасына сәйкес шайындыларды зерттеу үшін сынамалар алды. Барлығы 30 шайынды зерттелді, оның 2-сінен шартты-патогенді Staphylococcus saprophyticus туыстығына жататын микроорганизмдер анықталды, бұл 6,67%-ды құрайды.

8. Қабылданған шаралар - Қазақстан Республикасының Әкімшілік құқық бұзушылық туралы кодексіне сәйкес әкімшілік жауаптылыққа тартылды.

